بە پاو ۋنەکۊڵیاو شۊنیرەلوای نۋیسینگەو رۊنامەوانی ۋنەکۊڵەر، گاردایانی، رێپۊرت بەرازیل و فۊربیدێن ستۊریسنە نزیک بە بینا و ئەرەمەرزیاکا کەرتی ئاژەڵداری ١.٧ ملۋېن هێکتار (٤.٢ ملۋېن دۊنم)ۍ دارسان دلېنەبریان.
جە مابەینو ساڵەو ٢٠١٩ی پۍ ٢٠٢٢ جە بەرازیل دلېنەبەرڎە و قڕکەرڎەی دارسانەکا زیاڎش کەرڎەن و مەڵامەتی یوۋەمو ئانەیچ فراوانبیەی کەرتی ئاژەڵدارین.
بە پاو ۋنەکۊڵیایۍ کۊمپانیاو راوێژکاری ئایدئینڤێرنومێنتی پاڵپەشت بە دیمەنەکا مانگەی دەستکرڎە و تۊمارەکا جوڵەو ئاژەڵا بەرکۊتەن کە جە بەینو ساڵەکا ٢٠١٧پەی٢٠٢٢ لانیکەم ٨٠٠ ملۋېن دارۍ بڕیېنێوە.
کۊمپانیاو وەرهەمئاوەرو تۊنیسی ئەڵمانیچ مشتەری ئا کۊمپانیایانە کە دارەکا بڕاوە.
هـ. ش
